§ 49 Eelarve tulud ja kulud  (1) Eelarve tulud on:  1) laekumised maksudest;  2) laekumised kaupade ja teenuste müügist, sealhulgas lõivud;  3) laekumised materiaalse ja immateriaalse vara müügist  4) rahalised toetused ja sihtotstarbelised laekumised;  5) muud laekumised sealhulgas trahvid.  (2) Eelarve kulud on:  1) personalikulud;  2) majandamiskulud;  3) subsiidiumid ettevõtlusele;  4) sotsiaaltoetused  5) eraldised mitteresidentidele  6) eraldised muule valitsussektorile  7) muud eraldised  8) materiaalse ja immateriaalse vara soetamine ja renoveerimine  9) intressid ja kohustistasud  10) muud kulud.  (3) Laenude ja kapitalirentide võtmine  1) laene ja kapitalirente võib võtta tingimusel, et kohustuste ja -intresside jäägi osa ei  ületa 60% selleks eelarveaastaks kinnitatud tuludest, millest on maha arvatud laenud ja riigi poolt antavad sihtotstarbelised summad. Tagasimakstavate kohustuste summa ei ületa ühelgi eelarveaastal 20% vastuvõetud tuludest, millest on välja arvatud laenud ja riigi poolt antavad sihtotstarbelised eraldised.  2) käesoleva paragrahvi 3. lõike 1. punkti piirangud ei kehti välisabi sildfinantseerimiseks võetavatele laenudele.  3) laenu tagatiseks ei või olla valla kinnisasi.  4) eelarve  jooksvate kulude katteks võib võtta ainult lühiajalisi laene, mis peavad olema tagasi makstud sama eelarve aasta lõpuks.  5) laenu võetakse, kapitalrenti kasutatakse ja võlakirju emiteeritakse valla arengukavas ettenähtud investeeringuteks.  (4) Kassatagavara, mille suuruse määrab volikogu eelarve vastuvõtmisel, moodustatakse:  1) eelarve aasta alguses olevate rahaliste vahendite jääkide arvel;  2) rahaliste vahendite jääkide puudumisel eelarveaasta tuludest.  (5) Eelarve tulude, kulude  ja finantseerimistehingute liigendamise kehtestab rahandusminister oma määrusega.